Site-urile de comerț online ale magazinelor Altex și Media Galaxy au scos la vânzare 5 milioane de măști de protecție la prețul de 2 lei și 99 de bani bucata, fără să perceapă adaos comercial, a anunțat compania-mamă Altex România, într-un comunicat transmis StartupCafe.ro.

Oferta este deja disponibilă pe altex.ro și mediagalaxy.ro și va intra în toate magazinele Altex și Media Galaxy din țară, începând de săptămâna viitoare.

Altex România spune că a negociat cu furnizorilor săi acest preț, asumându-și adaos zero la vânzare, pentru a veni în întâmpinarea nevoilor populației, și alăturându-se astfel, demersului inițiat de eMAG.